Document ID: 32009D0394

ΑΠΌΦΑΣΗ ΤΟΥ ΣΥΜΒΟΥΛΊΟΥ
της 18ης Μαΐου 2009
για τον καθορισμό της θέσης που πρόκειται να υποστηριχθεί, εξ ονόματος της Κοινότητας, στο Διεθνές Συμβούλιο Ζάχαρης όσον αφορά την παράταση της Διεθνούς Συμφωνίας για τη Ζάχαρη του 1992
(2009/394/ΕΚ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας και ιδίως το άρθρο 133 σε συνδυασμό με το άρθρο 300 παράγραφος 2 δεύτερο εδάφιο,
την πρόταση της Επιτροπής,
Εκτιμώντας τα ακόλουθα:
Η Διεθνής Συμφωνία για τη Ζάχαρη του 1992 είχε συναφθεί από την Κοινότητα με την απόφαση 92/580/ΕΟΚ (1) του Συμβουλίου και άρχισε να ισχύει την 1η Ιανουαρίου 1993 για περίοδο τριών ετών έως τις 31 Δεκεμβρίου 1995. Έκτοτε παρατείνεται τακτικά για περαιτέρω περιόδους δύο ετών. Η Συμφωνία αυτή παρατάθηκε τελευταία με την απόφαση του Διεθνούς Συμβουλίου Ζάχαρης τον Μάιο του 2007 και παραμένει σε ισχύ έως τις 31 Δεκεμβρίου 2009. Η περαιτέρω παράταση είναι προς το συμφέρον της Κοινότητας. Η Επιτροπή, η οποία εκπροσωπεί την Κοινότητα στο Διεθνές Συμβούλιο Ζάχαρης, πρέπει συνεπώς να εξουσιοδοτηθεί να ψηφίσει υπέρ της παράτασης αυτής,
ΑΠΟΦΑΣΙΖΕΙ:
Άρθρο μόνο
Στο Διεθνές Συμβούλιο Ζάχαρης η Κοινότητα τάσσεται υπέρ της παράτασης της Διεθνούς Συμφωνίας για τη Ζάχαρη του 1992 για ακόμη δύο έτη κατ’ ανώτατο όριο.
Η Επιτροπή εξουσιοδοτείται να υποστηρίξει τη θέση αυτή εντός του Διεθνούς Συμβουλίου Ζάχαρης.
Βρυξέλλες, 18 Μαΐου 2009.

Labels: 3
17
5
15